GOD JULEMAT: VG har droppet de billigste priskrig-varene i årets julematbørs. Her er de 40 varene kjøpt inn hos de tre store lavpriskjedene. Foto: Terje Bringedal , VG

VGs julematbørs: Her får du billigst julemat - bare 40 øre skiller

Priskrigen spisser seg til, og for andre gang på kort tid blir det nesten delt seier i VGs matbørs.

Oppdatert 18. januar 2016

Artikkelen er over fire år gammel

Ikke siden 2010 har Kiwi toppet VGs pristester. Nå er kjeden tilbake og vinner VGs julematbørs – med ørliten margin!

Pristestens taper er Coop Extra, som ender opp med en handlekurv som er over 43,36 kroner dyrere enn vinneren.

VG har de siste dagene skrevet om matvarekjedenes elleville prisdumping av julemat.

Mellom Kiwi og Rema 1000 skiller kun 40 øre på kassalappene – i Kiwis favør.

Se alle prisene: Her kan du se VGs store matbørs-spesial, der du kan sammenligne dagens priser med tidligere matbørser!

Konkurransen kjedene imellom er for tiden ekstra hard i Oslo-området. Her har prisene vært enda jevnere enn i resten av landet, noe VG har dokumentert tidligere.

Les også: Kjøpmenn i Kiwi og Rema: Skulle gjerne vært julemat-krigen foruten

Priskappløpet har derfor medført en hamstring av både julepølser, marsipan, mandler, gløgg og pepperkakedeig.

Tirsdag denne uken fylte derfor VG handlekurven med 40 andre julevarer hos lavpriskjedene Kiwi, Rema 1000 og Coop Extra.

Les mer: – Respektløst å selge julepølse for 3 kroner

30 identiske varer

Butikkene det ble handlet i ligger alle i Groruddalen, i den nordøstre delen av Oslo.

30 av varene er helt identiske merkevarer.

Les også: Mat-Sylvi hyller gi-bort-pris på julemat

Utvalget består av en blanding av typiske varer man kjøper til jul:

Som god mat og godt drikke til hele familien. Men handlekurven er denne gangen også fylt med røykelaks, skinkestek, roastbiff og remulade, samt karamellpudding til dessert på julaften.

Fakta om VGs julematbørs * HANDLELISTEN er satt opp av VGs journalister. * VARENE er kjøpt nordøst i Oslo tirsdag 8. desemberhos lavpriskjedene Rema1000, Kiwi og Coop Extra. Mesteparten av varene fra Rema1000 og Kiwi ble kjøpt inn med 33 minutters mellomrom. * UTGANGSPUNKTET er vareutvalget i den enkelte butikk på kjøpsdagen. Om nødvendig har vi handlet i flere butikker samme dag. * AV 40 VARER er 30 varer identiske merkevarer. * PRISENE i VGs julematbørs er basert på kassekvittering. VG forholder seg til kvitteringen, og forutsetter at butikkpersonalet har slått inn riktig pris på varen. I enkelte tilfeller har vi brukt pris på hyllekant hvis varen ikke var tilgjengelig i butikk. I disse tilfellene har VGs journalist fotografert prisen på hyllekanten. * ALLE VARENE er kjøpt i butikk og betalt av VG. * PRISEN kan være endret etter VGs kjøpstidspunkt. * VEKTEN er omregnet der pakningsstørrelsen avviker. Dette gjelder for følgende varer: Mandelpoteter (regnet om til kilopris hos alle kjedene), svisker (Extra) og Gilde Roastbeef (Kiwi). * VGS JULEMATBØRS er gjennomført uavhengig av kjedene. * MATVARENE i VGs julematbørs doneres til Matsentralen i Oslo. Vis mer

Det ble stilt krav om minimum 50 prosent mandler i pakken med 400 gram marsipan. Tynnribben skulle være ferdig krydret og lutefisken skulle komme som hel side.

På grunn av priskrigen har VGs julematbørs denne gangen unnlatt å ta med enkelte av de typiske julevarene som kjedene allerede har dumpet prisen på, som for eksempel tomtegløgg, tomtemix, pepperkaker og julepølse.

Les også: Vil ha dyrere julemat

Non Stop og ribbefett

Les også: VGs store matbørs fra november

** Aller billigst var handlekurven hos Kiwi, som vi betalte 1254,97 kroner for.

** Hos Rema 1000 kostet den samme handlekurven 1255,37 kroner. Det er knappe 0,03 prosent eller 40 øre mer.

** Coop Extra tapte kampen om å være billigst til jul, med en handlekurv på 1298,33 kroner. Det er 3,46 prosent eller 43,36 kroner dyrere enn vinneren.

Størst avstand er det i kategorien «kjøtt og fisk». Gildes ribbefett hos Extra er over dobbelt så dyr som konkurrentenes. Også Non Stop og kransekakemasse er kjeden aller dyrest på.

I kategorien «meieriprodukter og egg» har de tre kjedene nøyaktig samme pris på varene.

Les mer: Ellevill julepriskrig: Så mye får du for under femtilappen

PRISKRIG: Lavpriskjedene konkurrerer hardt om kundene, og har lik pris på en rekke varer. Foto:TERJE BRINGEDAL,VG Foto: ,

Kjedenes svar

KIWI: – Vi har presset priser i hele år, og kjemper hver dag for å være billigst. Vår prisstrategi har vært å spisse prisene, noe vi nå ser resultatet av ved å vinne VGs julematbørs, sier Kiwisjef Jan Paul Bjørkøy.

REMA 1000: – Vi er ikke enige i dette resultatet. Vi vet med sikkerhet at vi har de laveste prisene – også i denne testen, dette kan vi dokumentere. Hver dag sjekker vi prisene i hele Norge, og hadde VG tatt turen ut av Oslo og sjekket flere priser over hele landet, ville man sett et ganske annet resultat. Det er viktig at forbrukerne over hele landet får kjennskap til de riktige prisforskjellene, svarer kommunikasjonsdirektør Mette Fossum Beyer i Rema 1000.

COOP EXTRA: – Extra jobber alltid for å være billigst. Derfor justerer vi umiddelbart ned prisene. Med opptil 4 prosent kjøpeutbytte i tillegg lønner det seg fortsatt å handle hos Extra, svarer kommunikasjonsdirektør Bjørn Takle Friis i Coop Norge.

Nysgjerrig på hvor lenge priskrigen varer? Dette svarer kjedene

Publisert: 11.12.15 kl. 08:47 Oppdatert: 18.01.16 kl. 15:44

Les også